The Replacements

The Replacements (også kalt The ’Mats) var et alternativt rockeband dannet i Minneapolis, Minnesota, USA i 1979. Bandet besto størstedelen av tiden av gitarist og vokalist Paul Westerberg, gitarist Bob Stinson, bassist Tommy Stinson og trommeslager Chris Mars. The Replacements begynte som en punkrock-gruppe men begynte å inkorporere andre subsjangre av rock og ble viktige for utviklingen av tidlig alternativ rock. Etter albumet Let It Be (1984), tegnet bandet kontrakt med Sire Records og ble dermed et av de første amerikanske undergrunnsbandene med kontrakt hos et større plateselskap.

Etter at Bob Stintson ble sparket ut av Replacements i 1986, gikk bandet gjennom flere endringer, Slim Dunlap ble med som leadgitarist og Steve Foley tok over for Chris Mars i 1990. Mot slutten av Replacements’ karriere tok Westerberg mer kontroll over bandets kreative retning, hyrte inn studiomusikere for opptak og skrev alt materialet selv. Bandet ble oppløst i 1991. Medlemmene spredte seg på forskjellige prosjekter. The Replacements hadde aldri noen større kommersiell suksess, men har hatt innflytelse på forskjellige band og musikere innen alternativ rock, blant andre Goo Goo Dolls, Green DayWalsh, Jim (May 22 1998. "Singer Says 'Seinfeld' Tune Was Much Ado About . . . Nothing". St. Paul Pioneer Press. og Pavement.

The Replacements’ musikk var påvirket av klassiske rockemusikere som Faces og The Rolling Stones såvel som punkband som The Clash.

Referanser

Eksterne lenker

 The Skyway Pages Mailing List 
 The Replacements Database
 Podcast of The Replacements live in LA, 1984
 City Pages – This Is Hardcore

Kategori:Rockegrupper fra USA